|  |
| --- |
| **Grundejerforeningen Odsvang af 9. juni 1970** |

**12. september 2021**

Bestyrelsesmøde søndag den 12. september 2021 kl. 10.00 hos Peter Slaatorn, Digeager 6.

Deltagere:

Peter Slaatorn

Jørn Tang

Jan Rasmussen

Charlotte Christiansen

Lisa Aalling

Jan Andersen

Dagsorden:

1.    Opfølgning fra sidste møde, herunder:

1. Generalforsamling.
2. Status på dræn.
3. Status på veje.
4. Status på vedligeholdelse i øvrigt.
5. Parkering på vores veje.

2.    Økonomisk status.

3.    Indkomne forslag, kommentarer eller forespørgsler fra grundejere.

4.   Vores hjemmeside.

5.    Dato for næste møder.

6.    Eventuelt.

Peter bød velkommen til vores nye medlem, Jan Rasmussen, og vores nye suppleant Lisa Aalling.

Ad 1, a:

En opfølgning på vores generalforsamlingen.

Tilslutning af yderligere ampere hos den enkelte grundejer blev vendt. Der var kendskab til at flere var ved at få det undersøgt hos lokal elektriker. Den enkelte grundejer står selv for det eventuelle projekt. Det er uden for foreningens område.

Ad 1, b:

Vi har ikke haft probelmer med vores dræn i år. Jf. plan finder næste spuling sted i året 2022-2023. Skulle der for inden opstå problemer, tager vi en vurdering af dette.

Ad 1, c:

Vi fik lagt støvbinder ud i maj efter generalforsamlingen.

Vejene har hen over sommeren været i god stan.

Bjarne og Jan foretog i begyndelsen af august en efterfyldning af hullerne på vejene. Tak for det.

Vi holder fortsat øje med vejene og kommer efter det, hvis der skulle opstå større problemer.

Ad 1, d:

Vores rabatter på Odsvang op til kommunens areal, er blevet vedligeholdt af Jens Henning. Vi fortsætter med det, indtil kommunen er klar til at tage over.

Vi skal henlede opmærksomheden på, at arealet mellem Odsvang og Oddenvej, er kommunens område. Så hvis grundejere på Odsvang har ønsker om at beskære i beplantningen der, henvises de til kommunen.

Vi har gennemgået Fibias arbejde sammen med formanden fra Fibia. De har gået deres gravearbejde efter, og vi syntes, at det er afsluttet med et ok resultat. Skulle der være en grundejer, der har nogle udfordringer med Fibias afsluttende arbejde, må de rette henvendelse til bestyrelsen. Så vil vi følge op på det.

En høringssag er sendt fra kommunen til os vedr. afgørelse om dispensation fra naturbeskyttelseslovens § 3 til bekæmpelse af rynket rose på arealet fra Oddenvej til Kattegat. Matr. Nr 5 cæ Overby By, Odden.

Vi havde fra bestyrelsen side ingen bemærkninger til høringen.

Kommunen vil i løbet af eftersommeren/efteråret 2021, begynde arbejdet med at fjerne rynket rose på området.

Ad 1, e:

Der har hen over sommeren været mange i vores sommerhuse, hvilket er glædeligt.

Men det har betydet, at der nogle steder har fundet parkering sted på vores veje. Bestyrelsen skal endnu en gang henlede opmærksomheden på, at det jf. vores servitutter, ikke er tilladt at parkere på vores veje. Det gælder også for gæster og lejere. Og det er i hele vejenes bredde, hvilket også betyder i græsrabatterne.

Ud over at det ikke er tilladt jf. vores servitutter, er det også et sikkerhedsproblem, idet der altid skal være plads til at redningskøretøjer, renoversionsbiler og post, kan komme igennem.

Ad 2:

Jørn gennemgik den økonomiske status.

Vi har en formue på kr. 65.795,22 inkl. kassebeholdning.

Der var i forbndelse med kontingentbetaling sket rykkker til 8 medlemmer.

Status godkendt.

Ad 3:

Der var ikke modtaget henvendelser fra grundejerne.

Ad 4

Peter orienterede om vores hjemmeside. Den bliver fortsat løbende opdateret af Peter med nyheder.

Vi var enige om, at hjemmesiden skal være et godt redskab, og havde et passende informativt niveau, idet vi hele tiden skal sikre, at hjemmesiden er opdateret.

Ad 5:

Kommende bestyrelsesmøder:

16. januar 2022 hos Jan Andersen.

27. marts 2022 hos Charlotte.

Arbejdsdato for generalforsamling 15. maj 2022.

Ad 6:

Vi har som tidligere nævnt søgt Trygfonden om en hjertestarter til opsætning på telefonskabet på Odsvang. Trygfonden har kvitteret for ansøgningen og meddelt, at der september 2021 bliver truffet beslutning om, hvilke ansøgninger der bliver imødekommet. Vi afventer stadig dette.

Jan Andersen

Sekretær